Sérfræðingar og stjórnendur sem hafa umsjón með daglegri starfsemi í tengslum við viðskipti með fjármálagerninga verða lögum samkvæmt að hafa staðist próf í verðbréfaviðskiptum . Öll próf eru tekin á einkatölvum . Allir próftakar þurfa því að hafa með sér eigin fartölvu í próf. Beiðnir um lengri próftíma þurfa að berast a.m.k. 2 vikum fyrir prófdag . Skráning í próf er bindandi og greiðsluseðlar eru ekki felldir niður . Próftakar verða að hafa skráð sig og greitt prófgjald minnst tíu dögum fyrir sérhvert próf. Ef þátttakendur sátu undirbúningsnámskeið fyrir prófið eru þeir beðnir að athuga að gjaldið fyrir prófgjaldið er ekki innifalið í gjöldum fyrir þau námskeið . Próf í verðbréfaviðskiptum eru ekki haldin nema að a.m.k. 10 manns hafi skráð sig í próf. Vakin er athygli á því að fyrirkomulag prófs til verðbréfaviðskipta er nú til endurskoðunar og stefnt er að því að nýtt fyrirkomulag gangi í gildi haustið 2020 . Sjá drög að nýrri reglugerð ( og lagaákvæðum þar um ) sem birt hafa verið til umsagnar í samráðgátt stjórnvalda á vefnum island.is - Mál nr. 325 / 2019 . Sökum þessara breytinga þá verða öll próf í II. og III. hluta , auk haustprófa , haldin árið 2020 , óháð þátttöku . Próf úr fyrsta hluta Mánudagur 28. október 2019 Íslensk réttarskipun og Evrópuréttur og ágrip úr réttarfari . Viðfangsefni úr fjármunarétti , félagaréttur og ábyrgðir .